Picasso haal rekordprysLes femmes d’Alger. Foto: Succession Picasso/DACS, London 2015 Verskeie bieërs het die prys tot ver oor die ou rekordprys gedryf en $160 miljoen gehaal, maar saam met Christie’s se kommissie het dit die koper $179,365 miljoen (R2,1 miljard) uit die sak gejaag. Meer as $705 miljoen se kunswerke is by Maandag se veiling van die hand gesit. Die skildery, Les femmes d’Alger (Version “O”), is een van15 weergawes van die skildery wat Picasso ná die dood van sy vriend, Henri Matisse, geskilder het. Die skildery beeld ŉ toneel uit ŉ harem uit, en is in 1955 geskilder. Dis een van die laaste Picasso-werke wat nog in privaat besit was.